
PARLAMENTUL ROMÂNIEI

  SENAT    

          
                       CAMERA DEPUTAŢILOR                                                                                                            

Comisia  permanentă  a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea şedinţelor comune 

ale Camerei Deputaţilor şi Senatului


                                                                                                                                                                                                                                                                                Nr. Plx. – 79/2015
                                                                                                                                                                             L-132/2015
RAPORT      

asupra propunerii legislative pentru modificarea şi completarea 
 Legii  nr.96/2006

 privind Statutul deputaţilor şi al senatorilor

În conformitate cu prevederile art.21 din Regulamentul activităților comune ale Camerei Deputaţilor şi Senatului, Comisia permanentă a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea  şedinţelor comune ale Camerei Deputaţilor şi  Senatului a fost sesizată spre  dezbatere în fond cu propunerea legislativă  pentru modificarea art. 21 şi 24 din Legea nr.96/2006 privind Statutul deputaţilor şi al  senatorilor, trimisă de Camera Deputaţilor cu adresa  nr. Plx. – 79/2015 din 23. 02. 2015, înregistrată cu nr.   72/16 .02. 2015,  şi de Senat cu adresa nr. L-132/2015.  

Iniţiativa legislativă are ca obiect de reglementare modificarea art. 21 şi 24 din Legea nr.96/2006 privind Statutul deputaţilor şi al  senatorilor, republicată, în sensul prevederii exprese a modalităţii de exercitare a votului membrilor Camerelor.

Potrivit prevederilor art.73 alin. (3) lit. c) din Constituţia României, republicată, propunerea legislativă face parte din categoria legilor organice şi urmează a fi dezbătută şi adoptată de cele două Camere ale Parlamentului, în şedinţă comună, conform dispoziţiilor art.65 alin.(2) lit. j) din Constituţia României, republicată. 

Consiliul Legislativ a avizat favorabil iniţiativa legislativă, conform avizului nr 2/1591 din 20.03.2015.
Membrii Comisiei au examinat propunerea legislativă menţionată mai sus în şedinţa din 28.09.2015. La lucrările comisiei au participat 6 din totalul de 8 membri.
În urma dezbaterilor şi a opiniilor exprimate, membrii Comisiei au hotărât, cu unanimitate de voturi,  adoptarea cu amendamentele  prezentate în Anexă a   propunerii legislative pentru modificarea art. 21 şi art. 24 din Legea  nr. 96/2006 privind Statutul deputaţilor şi al  senatorilor, republicată, în conformitate cu dispoziţiile art. 65 alin. (2) lit.) j din Constituţia României, republicată.

Comisia a adoptat raport de admitere cu amendamente a propunerii legislative.

În raport cu obiectul şi conţinutul său,  ce vizează modificarea unei legi organice, iniţiativa legislativă face parte din categoria legilor organice, potrivit art. 73 alin.(3) lit. c) din Constituţie.

                      PREŞEDINTE,                                                 SECRETAR,
Deputat BOGDAN NICULESCU DUVĂZ            Deputat MIRCEA TOADER
ANEXA

	Nr. Crt.
	Textul legii în vigoare Legea 96/2006
	Textul propunerii legislative Plx. 79/2015; L-132/2015
	Text propus de comisie
	Motivare

	
	
	Titlu: Lege pentru modificarea si completarea articolelor 21 și 24 din Legea 96/2006 privind statutul deputaților și senatorilor
	Titlu: Lege pentru modificarea art. 45 din Legea nr. 96/2006 privind statutul deputaților și senatorilor
	

	
	
	Articol unic: Legea nr. 96/2006 privind statutul deputaților și senatorilor, republicată în monitorul Oficial, Partea I, nr. 459, din 25 iulie 2013, se modifică și se completează după cum urmează 
	Art. I -  Art. 45 din Legea nr. 96/2006 privind statutul deputaților și senatorilor, republicată în monitorul Oficial, Partea I, nr. 353, din 22 mai 2015, se modifică după cum urmează:
	

	1.
	Art. 21 (2) Imunitatea parlamentară poate fi ridicată numai de către Camera din care deputatul sau senatorul face parte, în conformitate cu prevederile art. 72 din Constituţie, republicată, şi potrivit procedurii prevăzute de regulamentul fiecărei Camere.
	 Alin. 2 al art. 21 se abrogă. 
	Se respinge textul propunerii legislative 
	 Pentru conformitate cu prevederile constituționale

	2. 
	 Art.24 (4) Camera hotărăşte asupra cererii cu votul secret al majorităţii membrilor prezenţi, în condițiie respectării prevederilor art.67 din Constituția României republicată.  Hotărârea Camerei se  publică în Monitorul Oficial al României, Partea I,  și comunică de îndată ministrului justiţiei. 
	Art.24 (4) Camera hotărăşte asupra cererii cu votul deschis al majorităţii membrilor săi. Hotărârea Camerei se comunică de îndată ministrului justiţiei şi se publică în Monitorul Oficial al României, Partea I, în termen de 3 zile. Data comunicării către ministrul justiţiei este data intrării în vigoare a hotărârii.
	Se respinge textul propunerii legislative
	 Art.24 (4) a fost modificat prin Legea nr.  Lege nr.90 din 23 aprilie 2015  

	3. 
	 Art. 45 (2) Deputaţii şi senatorii pot beneficia de autoturism pentru desfăşurarea activităţilor legate de exercitarea mandatului.
	
	Se abrogă
	

	4.
	 Art. 45 (3) Opţional, prin renunţarea la dreptul prevăzut la alin. (2) , deputaţii şi senatorii pot beneficia de o sumă forfetară al cărei cuantum este stabilit prin hotărâre a birourilor permanente, în funcţie de resursele bugetare ale celor două Camere, pentru acoperirea cheltuielilor de transport din circumscripţie, pe bază de declaraţie pe propria răspundere, care reprezintă document justificativ.
	
	Art.45 (3) Deputaţii şi senatorii beneficiază, pentru desfăşurarea activităţilor legate de exercitarea mandatului, de o sumă forfetară al cărei cuantum este stabilit prin hotărâre a birourilor permanente, în funcţie de resursele bugetare ale celor două Camere, pentru acoperirea cheltuielilor de transport din circumscripţie, pe bază de declaraţie pe propria răspundere, care reprezintă document justificativ.


	

	5.
	
	
	 Art. II Legea nr. 96/2006 privind Statutul deputaţilor şi al senatorilor, republicată în Monitorul  Oficial  al României,  Partea  I,  nr.  353 din 22 mai 2015, cu modificările ulterioare, precum şi cu completarea adusă  prin  prezenta  lege,  se va republica în Monitorul Oficial al României, Partea I, dându-se textelor o nouă numerotare.

	


PAGE  
3

